
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1029 

7 Αυγούστου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Καθορισμός του χρόνου παύσης της λειτουργίας του 
Τελωνείου Αερολιμένα Αθηνών. 1 

Τροποποίηση της Κοινής Υπουργικής Απόφασης 
107900/16.3.2001 περί Σύστασης και Λειτουργίας 
Ειδικών Υπηρεσιών «Συντονισμού και Παρακολού¬ 
θησης Δράσεων Ευρωπαϊκού Κοινωνικού Ταμείου» 
και «Εφαρμογής Συγχρηματοδοτούμενων Ενεργει¬ 
ών από το Ευρωπαϊκό Κοινωνικό Ταμείο». 2 

Τροποποίηση της 403567/16.10.2001 απόφασης των 
Υπουργών Εθνικής Οικονομίας και Γεωργίας «Συ¬ 
μπληρωματικά μέτρα για την εφαρμογή του κοινο¬ 
τικού καθεστώτος ενίσχυσης στην παραγωγή ελαι- 
ολάδου» (ΒΊ409). 3 

Μεταφορά των Επιστημονικών και Ερευνητικών Εργα¬ 
στηρίων του Οργανισμού Βάμβακος στο Εθνικό 
Ίδρυμα Αγροτικής Έρευνας (ΕΘΙΑΓΕ) και ένταξή 
του στο Εθνικό Ινστιτούτο Αγροτικής Έρευνας 


Βάμβακος. 4 

Άδεια Ίδρυσης και Λειτουργίας Κοινοτικού Ελικοδρο¬ 
μίου στη Νήσο Φολέγανδρο. 5 


ΑΠΟΦΑΣΕΙ Σ 

Αριθ. 1063004/1170/0006Β (1) 

Καθορισμός του χρόνου παύσης της λειτουργίας του 
Τελωνείου Αερολιμένα Αθηνών. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α' 2), 
όπως αντικαταστάθηκε και συμπληρώθηκε με την παρ. 3 
του άρθρου 19του Ν. 2443/1996 «Τροποποίηση και συμπλή¬ 
ρωση του Τελωνειακού Κώδικα και άλλες διατάξεις» (Α'265). 
β) Του άρθρου 29Ατου Ν. 1558/1985 «Κυβέρνηση και 


Κυβερνητικά Όργανα» (Α' 137), όπως προστέθηκε με το 
άρθρο 27του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (Α' 154) και αντικαταστά- 
θηκε με το άρθρο 1 παρ. 2α του Ν. 2469/1997 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις» (Α' 38). 

γ) Του Π.Δ. 83/2002 «Κατάργηση Τελωνείου Αερολιμέ¬ 
να Αθηνών» (Α' 65). 

2. Το γεγονός ότι, από τις διατάξεις της απόφασης αυ¬ 
τής δεν προκαλείται πρόσθετη δαπάνη σε βάρος του κρα¬ 
τικού προϋπολογισμού. 

1) Ορίζουμε την 31.10.2002, ως χρόνο παύσης λειτουρ¬ 
γίας του Τελωνείου Αερολιμένα Αθηνών, Α'τάξης (Επιπέ¬ 
δου Διεύθυνσης), της περιοχής της Νομαρχίας Αθηνών, 
το οποίο καταργήθηκε με το Π.Δ. 83/2002. 

2) Από την ημερομηνία παύσης λειτουργίας του Τελωνεί¬ 
ου Αερολιμένα Αθηνών οι εκκρεμείς υποθέσεις και το αρχείο 
αυτού περιέρχονται, με σχετικό πρωτόκολλο παράδοσης - 
παραλαβής, στο Τελωνείο Αερολιμένα «Ελευθέριος Βενιζέ- 
λος» της περιοχής της Νομαρχίας Ανατολικής Αττικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 2002 

Ο ΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. 113388 (2) 

Τροποποίηση της Κοινής Υπουργικής Απόφασης 
107900/16.3.2001 περί Σύστασης και Λειτουργίας Ει¬ 
δικών Υπηρεσιών «Συντονισμού και Παρακολούθησης 
Δράσεων Ευρωπαϊκού Κοινωνικού Ταμείου» και 
«Εφαρμογής Συγχρηματοδοτούμενων Ενεργειών από 
το Ευρωπαϊκό Κοινωνικό Ταμείο». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ- 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α) όπως προστέθηκε με το 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


άρθρο 27του Ν. 2081/92 (ΦΕΚ154/Α) και αντικαταστάθη- 
κε με το άρθρο 1 παρ.2α του Ν.2469/97 (ΦΕΚ38/Α). 

2. Την Κοινή Απόφαση του Πρωθυπουργού και Υπουρ¬ 
γού Εθνικής Οικονομίας με αρ. ΔΙΟΕ/37610/31.10.2001 
«Καθορισμός αρμοδιοτήτων του Υφυπουργού Εθνικής 
Οικονομίας Χρήστου Πάχτα» (ΦΕΚ 1485/Β/31.10.2001). 

3. Την Κοινή Απόφαση του Πρωθυπουργού και του 
Υπουργού Οικονομικών με αρ. 1100383/1330/Α0006 «Κα¬ 
θορισμός αρμοδιοτήτων των Υφυπουργών Οικονομικών» 
(ΦΕΚ 1485/Β/31.10.2001). 

4. Την Κοινή Απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης με αρ. ΔΙΔΚ/ΦΙ/2/22875 «Καθορισμός αρμοδιο¬ 
τήτων στους Υφυπουργούς Εσωτερικών, Δημόσιας Διοί¬ 
κησης και Αποκέντρωσης» (ΦΕΚ 1480/Β/31.10.2001). 

5. Την Κοινή Απόφαση του Πρωθυπουργού και του 
Υπουργού Εργασίας και Κοινωνικών Ασφαλίσεων με αρ. 
80088/31.10.01 «Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων» (ΦΕΚ 
1485/Β/31.10.2001). 

6. Το Π.Δ. 178/2000 «Οργανισμόςτου Υπουργείου Εθνι¬ 
κής Οικονομίας» (ΦΕΚ 165/Α/14.7.2000). 

7. Την Πρωθυπουργική Απόφαση 1868/13.8.1980 «Περί 
Συστάσεως Ειδικής Επιτροπής για θέματα Ευρωπαϊκού 
Κοινωνικού Ταμείου» (ΦΕΚ768/Β/16.8.1980). 

8. Τον Κανονισμό (ΕΚ) 1260/99 από 21.6.1999 του Συμ¬ 
βουλίου της Ευρωπαϊκής Ένωσης περί γενικών διατάξε¬ 
ων για τα Διαρθρωτικά Ταμεία. 

9. Τον Κανονισμό (ΕΚ) 1784/99 από 12/7/1999 του Ευ¬ 
ρωπαϊκού Κοινοβουλίου και του Συμβουλίου της Ευρω¬ 
παϊκής Ένωσης σχετικά με το Ευρωπαϊκό Κοινωνικό Τα¬ 
μείο. 

10. Το Νόμο 2874/2000 (ΦΕΚ 286/29.12.2000) «Προώ¬ 
θηση της Απασχόλησης και άλλες διατάξεις» και ειδικό¬ 
τερα το άρθρο 3 και το άρθρο 34. 

11. Το Νόμο 2860/2000 (ΦΕΚ 251/Α/14.11.2000) «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» και ειδικότερα τα 
άρθρα 3 και 7. 

12. Το ΚΠΣ 2000-2006 και ειδικότερα τα Επιχειρησιακά 
Προγράμματατα οποία υποβλήθηκαν στην Επιτροπή ΕΈ. 
και τα οποία περιέχουν δράσεις συγχρηματοδοτούμενες 
από το Ευρωπαϊκό Κοινωνικό Ταμείο. 

13. το ΚΠΣ 2000-2006 σχετικά με τη σύσταση και τη λει¬ 
τουργία Υποεπιτροπής Ανθρωπίνων Πόρων στο πλαίσιο 
της Επιτροπής Παρακολούθησης του ΚΠΣ, καθώς και 
σχετικά με το ρόλο του Υπουργείου Εργασίας και Κοινω¬ 
νικών Ασφαλίσεων ως Εθνικού Συντονιστή του ΕΚΤ. 

14. Την Κοινή Υπουργική απόφαση με αριθμό 35256/17- 
10-2001 (ΦΕΚ 1352/Β/17.10.2001) για τη Σύσταση Ειδικής 
Υπηρεσίας Συντονισμού τη Εφαρμογής των Επιχειρησια¬ 
κών Προγραμμάτων. 

15. Την Κοινή Υπουργική απόφαση με αριθμ. πρωτ. 
107900/16-3-2001 (ΦΕΚ599/Β/21.5.2001). 


16. Το γεγονός ότι από την απόφαση αυτή δεν προκα- 
λείται πρόσθετη δαπάνη σε βάρος του κρατικού προϋπο¬ 
λογισμού, αποφασίζουμε: 

Την τροποποίηση της υπ. αριθμ. 107900/16.3.2001 Κοι¬ 
νής Υπουργικής Απόφασης των Υπουργών Εσωτερικών, 
Δημόσιας Διοίκησης και Αποκέντρωσης, Εθνικής Οικονο¬ 
μίας και Οικονομικών και Εργασίας και Κοινωνικών Ασφα¬ 
λίσεων περί Σύστασης και Λειτουργίας Ειδικών Υπηρε¬ 
σιών «Συντονισμού και Παρακολούθησης Δράσεων Ευ¬ 
ρωπαϊκού Κοινωνικού Ταμείου» και «Εφαρμογής 
Συγχρηματοδοτούμενων Ενεργειών από το Ευρωπαϊκό 
Κοινωνικό Ταμείο», ως ακολούθως: 

Στο Άρθρο 3 «Αρμοδιότητες της Ειδικής Υπηρεσία Συ¬ 
ντονισμού και Παρακολούθησης Δράσεων Ευρωπαϊκού 
Κοινωνικού Ταμείου», παράγραφος 3 «Μονάδα Γ: Ολο¬ 
κλήρωση Δράσεων Β' ΚΠΣ», τροποποιείται και αντικαθί¬ 
σταται ο τίτλος ως εξής: 

Μονάδα Γ: «Ολοκλήρωση Δράσεων Α' και Β' ΚΠΣ» 

Ακολούθως τροποποιούνται και αντικαθίσταται τα εδά¬ 
φια 2 και 4 ως εξής: 

2. Προβαίνει σε όλες τις απαραίτητες ενέργειες προκει- 
μένου να εκδοθούν εντολές ενδιάμεσων και τελικών πλη¬ 
ρωμών, καθώς και αποφάσεις ανάκτησης αχρεωστήτως 
καταβληθέντων ποσών προς τους τελικούς δικαιούχους 
και τους φορείς υλοποίησης ενεργειών που συγχρηματο¬ 
δοτήθηκαν από το Ευρωπαϊκό Κοινωνικό Ταμείο και εντά¬ 
χθηκαν σε Λειτουργικά και Επιχειρησιακά Προγράμματα 
του Α' και Β' ΚΠΣ, σύμφωνα με τις κείμενες διατάξεις. 

4. Προβαίνει σε όλες τις απαραίτητες ενέργειες προκει- 
μένου να κλείσουνταΛειτουργικά και Επιχειρησιακά Προ¬ 
γράμματα του Α' και Β' ΚΠΣ (Τομεακά και ΠΕΠ), ως προς 
το τμήμα τους που συγχρηματοδοτείται από το Ευρωπαϊ¬ 
κό Κοινωνικό Ταμείο. 

Κατά τα λοιπά ισχύει η 107900/16.3.2001 Κ.Υ.Α.(ΦΕΚ 
599/Β/21.5.2001). 

Η παρούσα Κοινή Υπουργική Απόφαση ισχύει από τη 
δημοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Ιουλίου 2002 

οι ΥΠΟΥΡΓΟΙ 

ΥΦΥΠΟΥΡΓΟΙ ΟΙΚΟΝΟΜΙΑΣ ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΧΡ. ΠΑΧΤΑΣ-Γ. ΦΛΩΡΙΔΗΣ ΣΤΑΥΡΟΣ ΜΠΕΝΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΔΗΜΗΤΡΙΟΣ ΡΕΓΙΠΑΣ 

Αριθ. 275645 (3) 

Τροποποίηση της 403567/16.10.2001 απόφασης των 
Υπουργών Εθνικής Οικονομίας και Γεωργίας «Συ¬ 
μπληρωματικά μέτρα για την εφαρμογή του κοινοτι¬ 
κού καθεστώτος ενίσχυσης στην παραγωγή ελαιολά- 
δου» (Β1409). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «περί οργα- 
νώσεως των διοικητικών Υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων (Α' 280). 

β) Του άρθρου Ιπαρ. 1,2και3τουΝ. 1338/1983 «Εφαρ¬ 
μογή του Κοινοτικού Δικαίου» (Α' 34), όπως τροποποιή¬ 
θηκε από το άρθρο 6 του Ν. 1440/1984 «Συμμετοχή της 
Ελλάδος στο κεφάλαιο, στα αποθεματικά και στις προ¬ 
βλέψεις της Ευρωπαϊκής Τράπεζας Επενδύσεων, στο κε¬ 
φάλαιο της Ευρωπαϊκής Κοινότητας Άνθρακος και Χάλυ- 
βος και του Οργανισμού Εφοδιασμού ΕΥΡΑΤΟΜ» (Α' 70) 
και το άρθρο 65 του Ν. 1892/1990 «Για τον εκσυγχρονισμό 
και την ανάπτυξη και άλλες διατάξεις» (Α' 101). 

γ) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α' 137), όπως το άρθρο 29Α προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (Α' 154) και τροπο¬ 
ποιήθηκε με την παρ. 2α του άρθρου 1 του ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

δ) Του άρθρου 28 του Ν. 2520/97 όπως τροποποιήθηκε 
και ισχύει. 

ε) Του Καν. (ΕΚ) 1663/95 της Επιτροπής για την θέσπι¬ 
ση λεπτομερειών εφαρμογής του Καν. (ΕΟΚ) 729/1970 
του Συμβουλίου όσον αφορά την διαδικασία για την εκκα¬ 
θάριση των λογαριασμών του ΕΓΤΠΕ-Τμήμα Εγγυήσεων 
(Ε158). 

στ) Των Καν. (ΕΟΚ) του Συμβουλίου 136/66, 2261/84, 
2262/84 και του Καν. (ΕΚ) της Επιτροπής 2366/98 όπως 
αυτοί ισχύουν. 

ζ) Του άρθρου 8 του Καν. (ΕΚ) 1258/99 «Περί χρηματο¬ 
δότησης της κοινής γεωργικής πολιτικής». 

η) Των άρθρων 13 μέχρι και 29 του Ν. 2637/98 «Σύστα¬ 
ση Οργανισμού Πληρωμών και Ελέγχου Κοινοτικών Ενι¬ 
σχύσεων Προσανατολισμού και Εγγυήσεων» (ΦΕΚ 
200/Α/98), όπως τροποποιήθηκαν και συμπληρώθηκαν με 
το άρθρο 4του Ν. 2732/99 (Α' 154) και το άρθρο 24 του Ν. 
2945/2001 (Α' 223). 

θ) Της 371380/2.8.2001 απόφασης του Υπουργού Γε¬ 
ωργίας «Κατάργηση της Γενικής Δ/νσης Διαχείρισης 
Αγορών Γεωργικών Προϊόντων Υπουργείου Γεωργίας» 
(Β' 112). 


ι) Της 379286/2.8.2001 απόφασης του Υπουργού Γεωρ¬ 
γίας «Έγκριση του Ο.Π.Ε.Κ.Ε.Π.Ε. ως Οργανισμού Πλη¬ 
ρωμών» (Β' 1102). 

ια) Της 50637/29.8.2000 απόφασης των Υπουργών Εσω¬ 
τερικών Δημόσιας Διοίκησης και Αποκέντρωσης - Γεωρ¬ 
γίας «Έγκριση Κανονισμού Οργανωτικής Διάρθρωσης και 
Λειτουργίας των υπηρεσιών του Οργανισμού Πληρωμών 
και Ελέγχου Κοινοτικών Ενισχύσεων Προσανατολισμού 
και Εγγυήσεων (Ο.Π.Ε.Κ.Ε.Π.Ε.) Ν.Π.Ι.Δ.» (Β' 1104). 

ιβ) Της 389578/21.11.2000 απόφασηςτων Υπουργών Οι¬ 
κονομικών - Γεωργίας «Έγκριση Κανονισμού Διαδικασίας 
Πληρωμώντου Ο.Π.Ε.Κ. Ε.Π.Ε. - Ν.Π.Ι.Δ. των Ενισχύσεων 
που βαρύνουν τον Ειδικό Λογαριασμό Εγγυήσεων Γεωρ- 
γικών Προϊόντων (ΕΛΕΓΕΠ)» (Β' 1470). 

ιγ) Της 227200/15.2.02 απόφασης του Υπουργού Γεωρ¬ 
γίας «Αρμοδιότητες των Διευθύνσεων του Υπουργείου Γ ε¬ 
ωργίας μετά την κατάργηση της ΓΕΔΙΔΑΓΕΠ» (Β' 215). 

ιδ) Το 029765/14.6.2002 έγγραφο του Ο.Π.Ε.Κ. Ε.Π.Ε. 

ιε) Του Π.Δ/τος 81/2002 «Συγχώνευση Υπουργείων 
Εθνικής Οικονομίας & Οικονομικών στο Υπουργείο Οικο¬ 
νομίας & Οικονομικών» (Α' 57). 

2. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Τροποποιούμε την 403567/16.10.2001 απόφαση των 
Υπουργών Εθνικής Οικονομίας και Γεωργίας «Συμπληρω¬ 
ματικά μέτρα για την εφαρμογή του κοινοτικού καθεστώ¬ 
τος ενίσχυσης στην παραγωγή ελαιολάδου» (Β' 1409), ως 
ακολούθως: 

I) Η παράγραφος 2 του άρθρου 4 αντικαθίσταται ως 
ακολούθως: 

«2. Οι παραλήπτες ελαιολάδου, όπως αυτοί ορίζονται 
στο άρθρο 5 της παρούσας, οι παραλήπτες ελαιοπυρή¬ 
νων, οι βιομηχανίες επεξεργασίας ελαιοπυρήνων καθώς 
και οι επιχειρήσεις διακίνησης ελαιοπυρήνων και πυρηνέ¬ 
λαιου υποχρεούνται να δέχονται κάθε έλεγχο στις εγκα¬ 
ταστάσεις τους και στους αποθηκευτικούς τους χώρους 
και να επιδεικνύουν στους εντεταλμένους φορείς ελέγ¬ 
χου τα προβλεπόμενα στην παρούσα απόφαση και στον 
Κώδικα Βιβλίων και Στοιχείων (Κ.Β.Σ.) βιβλία και στοι¬ 
χεία». 

II) Η παράγραφος 3 του άρθρου 6 αντικαθίστανται ως 
ακολούθως: 

«3. Σε περίπτωση που ο ελαιοπαραγωγός ή ο εκπρόσω¬ 
πός του άνευ σπουδαίου λόγου δεν παραστεί κατά τον 
έλεγχο μετά από δύο (2) κλήσεις, επιβάλλεται η κύρωση 
που προβλέπεται στην παράγραφο 6 του άρθρου 16 της 
παρούσας». 

III) Η παράγραφος 6 του άρθρου 7 αντικαθίσταται ως 
ακολούθως: 

«6. Ο ανεκχύλιστος ελαιοπυρήνας που προορίζεται για 
χρήση εκτός πυρηνελαιουργείου, δεν λαμβάνεται υπόψη 
κατά τον έλεγχο του ελαιοτριβείου, εάν δεν επιδειχθεί 
από τον εκπρόσωπο του ελαιοτριβείου ειδική άδεια που 
θα χορηγείται από τον αρμόδιο Νομάρχη και με την οποία 

θα καθορίζεται ο τρόπος διάθεσής του. Για την έκδοση 
της ως άνω ειδικής άδειας οι ενδιαφερόμενοι (ελαιοτρι- 
βείς ή ελαιοπαραγωγοί) πρέπει να υποβάλλουν σχετική 
αίτηση στην αρμόδια Δ/νση Γεωργίας, η οποία και θα ει- 
σηγείται στο Νομάρχη για τη χορήγησή της, εφόσον είναι 
σε θέση να ελέγξει την αϊτού μενη διάθεση του ανεκχύλι- 
στου ελαιοπυρήνα. 

IV) Το άρθρο 14 αντικαθίστανται ως ακολούθως: 

« 1. Η εντολή πληρωμής της ενίσχυσης εκδίδεται από τη 
Δ/νση Οικονομικού του Οργανισμού Πληρωμών και Ελέγ¬ 
χου Κοινοτικών Ενισχύσεων Προσανατολισμού και Εγ¬ 
γυήσεων (Ο.Π.Ε.Κ.Ε.Π.Ε.) για τους: 

• οργανωμένους παραγωγούς επ’ ονόματιτης Ένωσης 
Οργανώσεων Παραγωγών (ΕΟΠ) ή των αναγνωρισμένων 
Οργανώσεων Παραγωγών που δεν έχουν προσχωρήσει 
σε ένωση, 

• μεμονωμένους παραγωγούς επ’ ονόματι του τοπικού 
υποκαταστήματος της Α.Τ.Ε. και για λογαριασμό των δι¬ 
καιούχων της ενίσχυσης ελαιοπαραγωγών. 

2. Οι Οργανώσεις Παραγωγών (Ο.Π.) δια της Ενώσεως 
Οργανώσεων Παραγωγών (Ε.Ο.Π.) ή απευθείας στην πε¬ 
ρίπτωση που δεν έχουν προσχωρήσει σε Ένωση, υπο- 
χρεούνται να υποβάλλουν, στην αρμόδια, για την ανα¬ 
γνώριση και εκκαθάριση της δαπάνης της ενίσχυσης, 
Δ/νση Αγροτικής Ανάπτυξης της οικείας Νομαρχιακής 
Αυτοδιοίκησης, τα δικαιολογητικά χορήγησης της ενί¬ 
σχυσης των μελών τους, επί εντύπων και μαγνητικών μέ¬ 
σων της μορφής που τους υποδεικνύεται από την Δ/νση 
Πληροφορικής του Υπουργείου Γεωργίας μετά από εισή¬ 
γηση του Ο.Π.Ε.Κ. Ε.Π.Ε. 

3. Οι Δ/νσεις Αγροτικής Ανάπτυξης των οικείων Νομαρ¬ 
χιακών Αυτοδιοικήσεων μετά από διενέργεια ελέγχων 
διασταύρωσης των στοιχείων πληρωμής επί εντύπων και 
μαγνητικών μέσων, με εκείνα των υποβληθέντων φακέ¬ 
λων, για την έκδοση της σχετικής εντολής πληρωμής, δια¬ 
βιβάζουν στη Δ/νση Οικονομικού, τμήμα Λογιστηρίου του 
Ο.Π.Ε.Κ. Ε.Π.Ε, το σχετικό φάκελο συνοδευόμενο από το 
αντίστοιχο μαγνητικό μέσο. 

4. Η Δ/νση Οικονομικού του Ο.Π.Ε.Κ.Ε.Π.Ε. μετά την έκ¬ 
δοση της εντολής πληρωμής, προκειμένου να κινηθεί η δια¬ 
δικασία χορήγησης της ενίσχυσης, που προβλέπεται στις 
διατάξεις της αριθμ.407353/17.10.2001 απόφασης των 
Υπουργών Εθνικής Οικονομίας & Οικονομικών - Γεωργίας 
(Β 1393) και στις διατάξεις του άρθρου 4 της από 
27.12.2001 σχετικής συναφθείσης Σύμβασης μεταξύ του 
Ελληνικού Δημοσίου και της Α.Τ.Ε. Α.Ε. (Α2), διαβιβάζει στο 
κεντρικό κατάστημα της Α.Τ.Ε με χρήση ηλεκτρονικού τα¬ 
χυδρομείου ή σε μαγνητικό μέσο το οικείο έντυπο συνο¬ 
δευόμενο από τα στοιχεία των δικαιούχων ελαιοπαραγω- 
γών-μελώντης οργάνωσης που τηρεί στο αρχείο της. 

5. Οι μεμονωμένοι παραγωγοί ή οι παραγωγοί-μέλη ορ¬ 
γανώσεων παραγωγών υποχρεούνται να αναγράφουν επί 
των εντύπων που υποβάλλουν στα πλαίσια του καθεστώ¬ 
τος ενίσχυσης ελαιολάδου: 

• τον αριθμό φορολογικού μητρώου τους (ΑΦΜ) 


• τον αριθμό του τραπεζικού λογαριασμού για την κα¬ 
τάθεση των χρημάτων της ενίσχυσης. 

6. Οι Δ/νσεις Αγροτικής Ανάπτυξης των οικείων Νομαρ¬ 
χιακών Αυτοδιοικήσεων δεν παραλαμβάνουν, από τις 
Ο.Π. και Ε.Ο.Π., δικαιολογητικά καταβολής της ενίσχυ¬ 
σης σε έντυπη μορφή, αν δεν συνοδεύονται από το ανα- 
φερόμενο στηνπαρ. 2 του παρόντος, μαγνητικό μέσο». 

V) Η παράγραφος 6 του άρθρου 16 αντικαθίσταται ως 
ακολούθως: 

«Οι ελαιοπαραγωγοί της παρ. 3 του άρθρου 6 της πα¬ 
ρούσας απόφασης αποκλείονται του δικαιώματος ενί¬ 
σχυσης με απόφαση του Προϊσταμένου της Δ/νσης Αγρο¬ 
τικής Ανάπτυξης της οικείας Νομαρχιακής Αυτοδιοίκη¬ 
σης για την ελεγχόμενη και την επόμενη περίοδο.» 

Κατά τα λοιπά ισχύει η αριθμ. 403567/16.10.2001 απόφα¬ 
ση των Υπουργών Εθνικής Οικονομίας & Γεωργίας «Συ¬ 
μπληρωματικά μέτρα για την εφαρμογή του κοινοτικού κα¬ 
θεστώτος ενίσχυσης στην παραγωγή ελαιολάδου» (ΒΊ 409). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2002 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Γ. ΔΡΥΣ 

-Φ- 

Αριθ. 254196 (4) 

Μεταφορά των Επιστημονικών και Ερευνητικών Εργα¬ 
στηρίων του Οργανισμού Βάμβακος στο Εθνικό Ίδρυ¬ 
μα Αγροτικής Έρευνας (ΕΘΙΑΓΕ) και ένταξή του στο 
Εθνικό Ινστιτούτο Αγροτικής Έρευνας Βάμβακος. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη 

1. Τις διατάξεις: 

α. Του άρθρου 29Α Ν. 1558/85 «Κυβέρνηση και Κυβερ¬ 
νητικά Όργανα» (Α' 1370), όπως το άρθρο αυτό προστέ¬ 
θηκε με το άρθρο 27 Ν. 2081/92 (Α' 154) και τροποποιή¬ 
θηκε με το άρθρο 1 Ν. 2469/97 (Α' 38). 

β. Του άρθρου 28 παρ. 5 Ν. 2637/98 (Α' 200) όπως προ¬ 
στέθηκε με την παράγραφο 17 άρθρου 24 Ν. 2945/2001 
(ΦΕΚ 223/Α/2001). 

2. Την ανάγκη ομαλής μετάβασης και συνέχισης της 
λειτουργίας των Επιστημονικών και Ερευνητικών Εργα- 
στηρίωντου ΟργανισμούΒάμβακος, υπηρεσίες του Ο.Β., 
στο ΕΘΙΑΓΕ, 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Άρθρο 1 

Τα επιστημονικά και Ερευνητικά Εργαστήριατου Οργα¬ 
νισμού Βάμβακος, όπως εμφαίνονται στο συνημμένο 
στην παρούσα απόφαση πίνακα και τα οποία αποτελούν 
Υπηρεσίες του οργανισμού Βάμβακος, μεταφέρονται στο 
Εθνικό Ίδρυμα Αγροτικής Έρευνας (ΕΘΙΑΓΕ) και εντάσ- 

σονται στο αντίστοιχο Εθνικό Ινστιτούτο Βάμβακος, το 
οποίο ασκεί και τις αρμοδιότητες τους. Ημερομηνία με¬ 
ταφοράς και ένταξης ορίζεται η ημερομηνία δημοσίευ¬ 
σης της παρούσας απόφασης. 

Άρθρο 2 

Οι αρμοδιότητες του Εθνικού Ινστιτούτου Βάμβακος 
του ΕΘΙΑΓΕ είναι: α) οι οριζόμενες στο Π.Δ/γμα 258/88 
«οργάνωση των υπηρεσιών του οργανισμού βάμβακος» 
για τα Επιστημονικά και Ερευνητικά Εργαστήρια, τα 
οποία και αποτελούν ανεξάρτητα τμήματα των αντίστοι¬ 
χων Δ/νσεων του οργανισμού Βάμβακος και β) η υλοποίη¬ 
ση ερευνητικών τεχνολογικών και αναπτυξιακών δραστη¬ 
ριοτήτων στο βαμβάκι. 

Άρθρο 3 

Η κινητή και ακίνητη περιουσία των Επιστημονικών και 
Ερευνητικών Εργαστηρίων Οργανισμού Βάμβακος, 
αφού απογραφεί από τριμελείς επιτροπές, που ορίζονται 
με απόφαση του Υπουργού Γεωργίας, μεταβιβάζεται κα¬ 
τά κυριότητα νομή και κατοχή στο ΕΘΙΑΓΕ, με μια ή πε¬ 
ρισσότερες συμβολαιογραφικές πράξεις, που μεταγρά¬ 
φονται στα οικεία υποθηκοφυλακεία, και στη συνέχεια 
παραδίδεται και παραλαμβάνεται από αντίστοιχες επι¬ 
τροπές, που ορίζονται από τον Πρόεδρο Δ.Σ. του ΕΘΙΑΓΕ. 

Μέχρι την ολοκλήρωση της παραπάνω διαδικασίας επι¬ 
τρέπεται η χρήση της υπό μεταβίβαση κινητής και ακίνη¬ 
της περιουσίας από το ΕΘΙΑΓΕ, τα πλαίσια εξυπηρέτησης 
των σκοπών του Εθνικού Ινστιτούτου Βάμβακος και της 
εκτέλεσης των αρμοδιοτήτων του, όπως ορίζονται στο 
άρθρο 2 της παρούσας απόφασης, με σύνταξη πρωτο¬ 
κόλλου παράδοσης και παραλαβής. 


ΠΙΝΑΚΑΣ ΕΠΙΣΤΗΜΟΝΙΚΩΝ ΚΑΙ ΕΡΕΥΝΗΤΙΚΩΝ 
ΕΡΓΑΣΤΗΡΙΩΝ ΟΡΓΑΝΙΣΜΟΥ ΒΑΜΒΑΚΟΣ 

Α. Εργαστήρια Σποροπαραγωγής 

1. Εργαστήριο Κεντρικής Υπηρεσίας 

2. Έντεκα (11) Περιφερειακά Εργαστήρια με έδρα την 
Κομοτηνή, τις Σέρρες, την Θεσ/νίκη, τα Γιαννιτσά, την Βέ¬ 
ροια, τα Τρίκαλα, την Καρδίτσα, την Λάρισα, τα Φάρσαλα, 
την Λαμία και τη Λειβαδιά. 

Β. Εργαστήρια Ταξινόμησης 

1. Εργαστήριο Κεντρικής Υπηρεσίας 

2. Έντεκα (11) Περιφερειακά Εργαστήρια με έδρα την 
Κομοτηνή, τις Σέρρες, την Θεσ/νίκη, τα Γ ιαννιτσά, την Βέ¬ 
ροια, τα Τρίκαλα, την Καρδίτσα, την Λάρισα, την Λαμία, 
την Λειβαδιά, και το Μεσολόγγι. 

Γ. Κέντρο Έρευνας και Τεχνολογίας Κλωστοϋφαντουρ¬ 
γίας (ΚΕΤΕΚ) Θεσσαλονίκης με έδρα τη Θεσ/νίκη. 

Δ. Κεντρικά Εργαστήρια Τεχνολογίας και Ποιοτικού 
Ελέγχου - 

Στεγάζονται στην Κ.Υ. του Ο.Β. 

1. Εργαστήριο Ινών και Νημάτων 

2. Εργαστήριο Πλεκτικής - Υφαντικής 

3. Εργαστήριο Χημικής Επεξεργασίας Κλωστοϋφα¬ 
ντουργικών Προϊόντων 

4. Εργαστήριο Ελαιούχων σπόρων 


Ε. Κέντρο Γεωργικής Έρευνας Παλαμά - Καρδίτσας 
ΣΤ. Κέντρα Ποιοτικού Ελέγχου - Ταξινόμησης και 
Τυποποίησης Βάμβακος 

Δύο (2) υπό κατασκευήν κέντρα στην Κομοτηνή, Καρδί¬ 
τσα (αποπερατώνονται οι κτιριακές εγκαταστάσεις) και 
δύο (2) υπό κατασκευήν κέντρα στη Θεσ/νίκη και Ορχο- 
μενό Λειβαδιάς (βρίσκονται στο στάδιο ανάθεσης κατα¬ 
σκευής του κτιρίου). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2002 

Ο ΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. ΥΠΑ/Δ3/Α/29248/6580 (5) 

Άδεια Ίδρυσης και Λειτουργίας Κοινοτικού ελικοδρομί¬ 
ου στη Νήσο Φολέγανδρο. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του κυρωτικού της Συνθήκης του Σικάγο Νόμου 
211/1947 άρθρο 28. 

β) Του Ν.Δ. 714/70 αρ.11 εδάφ. στ' (ΦΕΚ Α 238/1970) 
«Περί ιδρύσεως ΔΕΜ και οργανώσεως ΥΠΑ», όπως τρο¬ 
ποποιήθηκε με το Ν. 1340/83 αρ. 2 (ΦΕΚ Α 35/1983). 

γ) Του Π.Δ. 56/89 αρ. 7 (ΦΕΚ Α 28/1989) «Οργανισμός 
της Υπηρεσίας Πολιτικής Αεροπορίας (ΥΠΑ) του Υπουρ¬ 
γού Μεταφορών και Επικοινωνιών», όπωςτροποποιήθηκε 
μεταγενέστερα. 

δ) Του ΩΟΟ 8168ΌΡ3 611, νοΙ II του ΙΟΑΟ. 
ε) Του Παραρτήματος 2 (ΑΝΝΕΧ 2) της Σύμβασης του 
Σικάγο «Κανόνες Αέρος (ΒυΙθε οί Ιϊιθ Αϊτ)», όπως ενσωμα¬ 
τώθηκε στο Εθνικό Δίκαιο με την υπ’ αριθμ ΥΠΑ/Δ13/- 
31915/1314/20.7.1998 Απόφαση του Υπουργού Μεταφο¬ 
ρών και Επικοινωνιών, (ΦΕΚ Β 861/1998). 

στ) Του Παραρτήματος 14, Τόμος II (Αππθχ 14, Ν/οΙυτηθ 
II) της Σύμβασης του Σικάγο, όπως ενσωματώθηκε στο 
Εθνικό Δίκαιο με την υπ’ αριθμ. ΥΠΑ/Δ3/Α/2467/490/- 
21.1.2002 απόφαση του Υπουργού Μεταφορών και Επι¬ 
κοινωνιών (ΦΕΚ Β 177/2002). 

ζ) Του ΩΟΟ 9261-ΑΝ/903 ΗΕϋΡΟΒΤ ΜΑΝυΑΙΤΝιτΙ θάί- 
Ιίοη -1995 του ΙΟΑΟ. 

η) Του Ν. 1815/88 (ΦΕΚ Α 250/1988) «περί Κύρωσης του 
Κώδικα Αεροπορικού Δικαίου». 

θ) Του άρθρου 29Α του Ν. 1558/85 (ΦΕΚ Α' 137/1985) 
«Κυβέρνηση και Κυβερνητικά όργανα», όπως αυτό προ¬ 
στέθηκε με το άρθρο 27του Ν.2081/92 (ΦΕΚΑ' 154/1992) 
και αντικαταστάθηκε με την παρ. 2α του άρθρου 1 του Ν. 
2469/97 (ΦΕΚΑ' 138/1997). 

2. Το έγγραφο της ΥΠΑ/Β1/Α/37934/4471/19.10.1990 
με το οποίο δόθηκε η καταλληλότητα χώρου για την κα¬ 
τασκευή ελικοδρομίου και το έγγραφο της ΥΠΑ με στοι¬ 
χεία ΥΠΑ/Δ3/Α/1953/198/15.1.1997 με το οποίο επισημαί- 

νονται τα αποτελέσματα σχετικής επιθεώρησης και υπο¬ 
δεικνύονται οι ανάλογες παρεμβάσεις. 

3. Την απόφαση της Νομαρχιακής Αυτοδιοίκησης Κυ¬ 
κλάδων / Δ/νση Πολεοδομίας και Περιβάλλοντος / 6967 / 
8.11.2001, «έγκριση Περιβαλλοντικών Όρων του Ελικο¬ 
δρομίου της νήσου Φολεγάνδρου». 

4. Το με στοιχεία ΥΠΑ/Δ3/Α/23736/3939/23.5.2000 έγ¬ 
γραφο της ΥΠΑ με το οποίο αξιολογούνται τα αποτελέ¬ 
σματα της επιθεώρησης του ελικοδρομίου. 

5. Το 170/20.6.2000 έγγραφο της Κοινότητας Φολεγάν¬ 
δρου με το οποίο γνωστοποιήθηκε η αποκατάσταση των 
ελλείψεων. 

6. Το από 20.6.2002 έγγραφο της Κοινότητας Φολεγάν¬ 
δρου με το οποίο γνωστοποιείτε ότι το ελικοδρόμιο έχει 
κατασκευασθεί επί Κοινοτικής έκτασης στη θέση «Γούμε- 
νος» της Φολεγάνδρου. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Χορηγούμε άδεια ίδρυσης και λειτουργίας Κοινοτι¬ 
κού ελικοδρομίου Φολεγάνδρου, 1,5 χιλιόμετρα νοτιοα¬ 
νατολικά της πόλης, στη θέση «Γούμενος», το οποίο είναι 
κατάλληλο για χρήση από ελικόπτερα μεγίστου ολικού 
μήκους έως 18 μ. για πτήσεις εξ’ όψεως ημέρα και νύκτα, 
με τα κατωτέρω βασικά στοιχεία ελικοδρομίου τα οποία 
πληρούν τις απαιτήσεις του Παραρτήματος 14, Τόμος II, 
(Αππθχ 14, νοΙυπίΘ II), της Σύμβασης του Σικάγου: 

I. Φυσικά χαρακτηριστικά. 

α) Περιοχή προσγείωσης - απογείωσης τετράγωνο 
πλευράς 27 μ., από σκυρόδεμα. 

β) Ζώνη ασφαλείας πλάτους 4,5 μ., από σκυρόδεμα. 

γ) Επίπεδα προσέγγισης κλίσης 8% σε αζιμούθια 180° 
και 360° μοιρών από το κέντρο του ελικοδρομίου ελεύθε¬ 
ρα εμποδίων. 

δ) Υψόμετρο ελικοδρομίου: 305 μ. ή 1000 πόδια από 

Μ.Σ.Θ. 

ε) Συντεταγμένες κέντρου ελικοδρομίου: 36° 37' 16" Β 
και 24° 55' 06" Α 

II. Οπτικά βοηθήματα. 

α) Σήμανση ελικοδρομίου με το γράμμα ( Η ) λευκού 
χρώματος. 

β) Περιμετρική σήμανση δαπέδου με λευκή γραμμή 
0,30 μ. 

γ) Περιμετρικός φωτισμός με 8 φωτιστικά σώματα σε 
κάθε πλευρά του τετραγώνου. 

δ) Τέσσερις (4) προβολείς διαχύσεως (ΐΙοοάΙίρΙιίε) στις 
γωνίες του τετραγώνου με ενσωματωμένο φανό δαπέ¬ 
δου. 

ε) Φωτιζόμενο ανεμούριο πλευρικά των προσεγγίσεων 
με τέσσερις (4) λαμπτήρες, και δίδυμο φανό εμποδίων. 

στ) Σύστημα οπτικού βοηθήματος ίχνους και κλίσεως 
καθόδου (ΑάάΓθνίαίΘά ΡΓθοίείοπ ΑρρΓοαοά ΡαΙίι ΙηάίοαΙοι·- 
ΑΡΑΡΙ) εγκατεστημένο στη δυτική πλευρά του δαπέδου 
και έξω από τα αντίστοιχα επίπεδα των προσεγγίσεων. Τα 


δεδομένα λειτουργίας του οπτικού βοηθήματος ΑΡΑΡΙ 
καθώς και του από αέρος τηλεχειρισμού θα δοθούν σε 
επιχειρησιακή χρήση με νεότερη αεροναυτική αγγελία. 

III. Λοιπός εξοπλισμός. 

α) Τηλεχειρισμός αφής και σβέσης του περιμετρικού 
φωτισμού, του φωτισμού του ανεμουρίου και του συστή¬ 
ματος ΑΡΑΡΙ. 

β) Η ενεργοποίηση από αέρος της συχνότητας περιορί¬ 
ζεται στα 5 ΝΜ / 4000 ίΐ. 

γ) Μικρός οικίσκος αναμονής. 

δ) Περίφραξη του χώρου και των εγκαταστάσεων. 

IV. - Πυρασφάλεια. 

Η πυρασφάλεια του ελικοδρομίου αντιστοιχεί στην κα¬ 
τά ΙΟΑΟ κατηγορία πυρασφάλειας Η2 και περιλαμβάνει: 

• Τριπλό Αντλητικό Πυροσβεστικό Συγκρότημα. 

• Δίκτυο πυροσβεστικών φρεατίων. 

• Τροχήλατο συγκρότημα παραγωγής υγραφρού. 

• Παροχή ύδατος συνδεδεμένη με δεξαμενή χωρητικό¬ 
τητας 2 ιτι3 νερού. 

• Τροχήλατο πυροσβεστήρα ξηρός κόνεως 50 Ικρ. 

2. Το ελικοδρόμιο ανήκει στη κυριότητα και χρήση της 
Κοινότητας Φολεγάνδρου, η οποία θα είναι υπεύθυνη για 
τη συντήρηση, λειτουργία και πυροσβεστική κάλυψή του 
με εξουσιοδοτημένους υπαλλήλουςτου. Η Κοινότητα Φο¬ 
λεγάνδρου θα ενημερώνει την ΥΠΑ για κάθε μεταβολή 
που η ίδια διαπιστώνει προκειμένου η ΥΠΑ να προβεί σε 
ενέργειες αρμοδιότητας της. 

3. Το ελικοδρόμιο θα χρησιμοποιείται κατόπιν αδείας 
του ιδιοκτήτου, ο οποίος θα ενεργοποιεί τις εγκαταστά¬ 
σεις του (με παροχή ηλεκτρικού ρεύματος) μισή ώρα πριν 
την αναμενόμενη άφιξη ελικοπτέρου και θα απενεργοποι- 
εί αυτές μισή ώρα μετά την αναχώρησή του. 

4. Οι πτήσεις προς και από το ελικοδρόμιο θα πραγμα¬ 
τοποιούνται σύμφωνα με: 

• τις ισχύουσες διατάξεις των οικείων Νόμων, Διαταγ¬ 
μάτων, Κανονιστικών Αποφάσεων και Κανονισμών, διαδι¬ 
κασιών και οδηγιών της ΥΠΑ και τις ευθύνες των χειρι¬ 
στών των ελικοπτέρων που απορρέουν από αυτές. 

• τις επιδόσεις και τους περιορισμούς του ελικοπτέρου 
ως προς τον τύπο και τα βάρη προσγείωσης - απογείω¬ 
σης. 

• τις εκάστοτε καιρικές συνθήκες που επικρατούν στη 
περιοχή. 

5. Παράβαση των όρων καιπεριορισμώντων, απότις οι¬ 
κείες διατάξεις καθοριζομένων θεμάτων, Αερολιμενικού, 
Τελωνειακού και Δασμολογικού ελέγχου, Δημόσιας 
Ασφάλειας, Εθνικής Άμυνας και Εναέριας Κυκλοφορίας, 
καθώς και κάθε μη σύννομη χρησιμοποίηση του ελικο¬ 
δρομίου, βαρύνει απευθείας τον ιδιοκτήτη ή τον χειριστή 
του ελικοπτέρου κατά περίπτωση. 

6. Ειδικά μνημονεύεται η κατά νόμο απαγόρευση της 
απευθείας από και προς το εξωτερικό πτήσης των ελικο¬ 
πτέρων χωρίς προηγούμενη στάθμευση σε Διεθνή Αερο- 

λιμένα ή Αερολιμένα χαρακτηρισμένο ως Νομοθετημένο 
σημείο εισόδου - εξόδου. 

7. Ο εν γένει έλεγχος της επιχειρησιακής κατάστασης 
του ελικοδρομίου ανήκει στην αρμοδιότητα της ΥΠΑ η 
οποία θα ενημερώνει τους αεροναυτιλόμενους (έκδοση 
ΝΟΤΑΜ) για κάθε μεταβολή της επιχειρησιακής κατάστα¬ 
σης του ελικοδρομίου σε σχέση μετά αναφερόμενα στην 
παρούσα. 

8. Οι πόσης φύσεως δαπάνες συντήρησης και λειτουρ¬ 
γίας του, βαρύνουν την Κοινότητα Φολεγάνδρου. 

9. Θέματα αναγόμενα στην εν γένει ασφάλεια των πτή¬ 
σεων, στον περαιτέρω εξοπλισμό του ελικοδρομίου, στις 
εγκαταστάσεις του κ.λπ. ρυθμίζονται με απόφαση του 
Υπουργού Μεταφορών και Επικοινωνιών μετά από σχετι¬ 
κή εισήγηση της ΥΠΑ. Τροποποίηση στα φυσικά χαρα¬ 
κτηριστικά, στα οπτικά βοηθήματα και στον πάσης φύσε¬ 


ως εξοπλισμό θα πραγματοποιείται μετά από σύμφωνη 
γνώμη της ΥΠΑ. 

10. - Η απόφαση αυτή ανακαλείται ελεύθερα χωρίς κα¬ 
μία επιβάρυνση του Δημοσίου. 

11. Σε περίπτωση ανάκλησης ή διακοπής της λειτουρ¬ 
γίας του ελικοδρομίου η Κοινότητα Φολεγάνδρου δεν 
μπορεί να μεταβάλει τη χρήση του χώρου χωρίς προη¬ 
γούμενη απόφαση του Υπουργού Μεταφορών και Επικοι¬ 
νωνιών. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 26 Ιουλίου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΒ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θ 1.0Γ 
Θ-ΓΠ3Μ: \Λ/θ0ΐΤΙ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310) 423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410) 597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυιΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυιΌ για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευκο 



Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3 μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γογπ για δημοσιεύματα μετά το 1994 καθορίζεται σε 30 θυπο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυιΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβΓΠβΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεωνΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε.Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ΘυιΌ ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐΘΓΠΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































